Мақпал Ерғалиева.
Медицина мектебінің алғашқы түлектері
Осыдан бес жыл бұрын М.Қозыбаев атындағы СҚУ жанынан ашылған медицина мектебі алғашқы түлектерін ұшырды. Адам жанының арашасы болғысы келетін 165 түлектің 73-і-үндістандық жастар.
М. Қозыбаев атындағы СҚУ- дың тәрбие жұмысы, әлеуметтік мәселелер және жұмыс берушімен өзара әрекеттесу жөніндегі проректоры Ақмарал Тұрғалеева биыл жоғары оқу орнын 1700 түлек тамамдағанын айтты.
- Осы жылы медицина факультетінің алғашқы түлектерін ұшырғалы отырмыз. Олардың барлығы - жалпы тәжірибе дәрігерлері. 70-тен астамы - Үндістаннан келгендер. Қазақстандық жастар қаламыздағы ауруханаларда ғана емес, Қазақстанның басқа өңірлерінде де ел игілігі үшін қызмет етеді. Ал Үндістаннан келген студенттер өз еліне оралып, білімін сол жақта жалғастырмақ. Бұл жақта қалмауларының басты себебі тілдік кедергі. Олардың дені тек ағылшынша ғана сөйлейді”, дейді Ақмарал Тұрғалеева.
Университеттегі “Биотехнология” және “Өсімдіктер карантині” мамандықтарының түлектеріне де алғаш рет диплом табысталды.

